*CV-Online*

*Alma Career Lithuania, UAB*

*Pranešimas spaudai*

*2025, sausio 12d.*

*Vilnius*

**Atlyginimai 2025: kur augimas spartėjo, o kur - sustojo?**

**2025 metai darbo rinkoje nebuvo visiems vienodai palankūs. Nors bendras atlyginimų lygis Lietuvoje augo, tačiau atlyginimo tyrimo** [**www.manoalga.lt**](http://www.manoalga.lt) **duomenys rodo ryškius skirtumus tarp pareigų, regionų, įmonių ir darbuotojų amžiaus grupių. Vienose srityse fiksuotas dviženklis atlygio augimas, kitose - atlyginimai stagnavo.**

**Didžiausi atlyginimai vadovams ir IT specialistams**

Didžiausi atlyginimai 2025 m. ir toliau mokami informacinių technologijų, valdymo srities darbuotojams ir aukščiausio lygio vadovams. Aukščiausio lygio vadovų atlyginimo vidurkis “į rankas” per metus augo iki 3 127 Eur (+9 proc.), IT specialistų - iki 2 664 Eur (+9 proc.).

Tuo metu valdymo ir telekomunikacijų pareigų srityse fiksuotas nedidelis atlyginimų sumažėjimas (-1 proc.).

**Nekvalifikuoti ir tekstilės pramonės darbuotojai uždirba mažiausiai**

Mažiausi vidutiniai atlyginimai 2025 m. išliko nekvalifikuotiems ir paslaugų srities darbuotojams. Nekvalifikuotos darbo jėgos darbuotojų atlyginimas siekė 1 163 Eur „į rankas“ ir per metus paaugo 4 proc. Turizmo, viešojo maitinimo ir viešbučių sektoriuje atlyginimai augo iki 1 313 Eur (+5 proc.), tačiau tekstilės, odos gaminių ir drabužių pramonėje bei paslaugų sektoriuje fiksuotas atlyginimų mažėjimas 3 proc.

**Pramonėje fiksuotas sparčiausias atlyginimų augimas**

Didžiausias procentinis atlyginimų šuolis 2025 metais fiksuotas augantį kvalifikuotų specialistų poreikį demonstruojančiose techninėse, pramonės pareigų srityse:

* Medienos apdirbimo pramonė - +18 % (iki 1 598 Eur)
* Saugumas ir apsauga - +16 % (iki 1 554 Eur)
* Chemijos pramonė - +16 % (iki 1 710 Eur)
* Menas ir kultūra - +13 % (iki 1636 Eur)
* Bankininkystė - +13 % (iki 2090 Eur)
* Farmacijos pramonė - +13 % (2122 Eur)

|  |  |  |  |
| --- | --- | --- | --- |
| Pareigų sritis | 2024 m.  Eur, neto | 2025 m.  Eur, neto | Atlyginimų pokytis  2024-2025, % |
| Aukščiausio lygio vadovai | 2859 | 3127 | 9 |
| Informacijos technologijos | 2441 | 2664 | 9 |
| Valdymas | 2430 | 2406 | -1 |
| Teisė ir Teisės aktai | 2115 | 2238 | 6 |
| Farmacijos pramonė | 1871 | 2122 | 13 |
| Bankininkystė | 1845 | 2090 | 13 |
| Telekomunikacijos | 2070 | 2051 | -1 |
| Ekonomika, Finansai, Apskaita | 1887 | 1951 | 3 |
| Viešasis administravimas | 1780 | 1915 | 8 |
| Elektros ir energetikos inžinerija | 1737 | 1898 | 9 |
| Medicina ir Socialinė rūpyba | 1835 | 1889 | 3 |
| Statybos ir Nekilnojamasis turtas | 1777 | 1855 | 4 |
| Prekyba | 1788 | 1849 | 3 |
| Žmogiškieji ištekliai | 1688 | 1842 | 9 |
| Rinkodara, Reklamavimas, Viešieji ryšiai | 1739 | 1800 | 4 |
| Kokybės vadyba | 1620 | 1797 | 11 |
| Automobilių pramonė | 1751 | 1792 | 2 |
| Chemijos pramonė | 1475 | 1710 | 16 |
| Žurnalistika, Leidyba ir žiniasklaida | 1538 | 1695 | 10 |
| Mechanikos inžinerija | 1614 | 1686 | 4 |
| Gamyba | 1578 | 1667 | 6 |
| Švietimas, Mokslas ir Tyrimai | 1532 | 1657 | 8 |
| Transportas, Pervežimas, Logistika | 1528 | 1648 | 8 |
| Menas ir Kultūra | 1453 | 1636 | 13 |
| Medienos apdirbimo pramonė | 1350 | 1598 | 18 |
| Žemės ūkis, Maisto pramonė | 1717 | 1587 | -8 |
| Administravimas | 1462 | 1569 | 7 |
| Saugumas ir Apsauga | 1345 | 1554 | 16 |
| Draudimas | 1459 | 1552 | 6 |
| Klientų aptarnavimas | 1389 | 1503 | 8 |
| Vandens ūkis, Miškininkystė, Aplinka | 1480 | 1428 | -4 |
| Paslaugų sektorius | 1369 | 1328 | -3 |
| Turizmas, Viešasis maitinimas, Viešbučiai | 1248 | 1313 | 5 |
| Tekstilės, Odos gaminių, Drabužių pramonė | 1324 | 1278 | -3 |
| Nekvalifikuota darbo jėga | 1117 | 1163 | 4 |

**Regionuose atlyginimai augo sparčiau**

Vilniaus apskritis ir toliau išlieka atlyginimų lyderė:

* Vilniaus apskritis - 2 256 Eur (+ 5 proc.)
* Kauno apskritis - 1 933 Eur (+ 5 proc.)
* Klaipėdos apskritis - 1 864 Eur (+ 10 proc.)

Ryškiausias augimas fiksuotas regionuose, pvz. Šiaulių apskrityje vidutinis atlyginimas per metus šoktelėjo nuo 1604 iki 1 847 Eur (+15 proc.), Alytaus apskrityje - +9 proc. iki 1728 Eur, Telšių apskrityje taip pat 9 proc. iki 1769 Eur.

Tai rodo laipsnišką atlyginimų skirtumų tarp sostinės ir regionų mažėjimą, nors absoliutus atotrūkis vis dar išlieka. Kauno apskrityje vidutiniškai uždirbama apie 17 proc. mažiau nei Vilniaus regione, Klaipėdoje - 20 proc. mažiau. Kitų regionų atlyginimų vidurkiai nuo Vilniaus atsilieka apie 30-40 proc.

**Ženklūs atlyginimų skirtumai pagal amžiaus grupes ir lytį**

Vidutinis vyrų atlyginimas 2025 m. siekė 2 283 Eur (+5 proc.), moterų - 1 873 Eur (+6 proc.). Nors moterų atlyginimai augo šiek tiek sparčiau, skirtumas tarp lyčių išlieka reikšmingas.

Pagal amžiaus grupes atlyginimų augimas buvo gana tolygus - apie 5 proc. visose grupėse, išskyrus 45-54 metų darbuotojus, kurių atlyginimai augo sparčiausiai - 7 proc.

Didžiausius atlyginimus uždirba 35-44 metų amžiaus darbuotojai - 2263 Eur.

A graph of numbers and columns

AI-generated content may be incorrect.

2025 metų manoalga.lt atlyginimų duomenys atspindi diferencijuotą darbo rinką. Sparčiausiai atlyginimai auga ten, kur trūksta darbuotojų ir reikalingos specifinės kompetencijos, o lėčiausiai sektoriuose su didesne pasiūla ir mažesne pridėtine verte. 2025 metų duomenimis, atlyginimų augimas vis labiau persikelia į regionus, kai kuriose apskrityse atlyginimai augo greičiau nei didmiesčiuose.

**Apie Manoalga.lt**

Manoalga.lt - atlyginimų tyrimo platforma, renkanti informaciją apie įvairias pareigas užimančių darbuotojų pajamas ir papildomus priedus. 2025 metais manoalga.lt svetainėje, atmetus pasikartojančias anketas ir duomenų ekstremumus, savo atlyginimų duomenis pateikė 9120 dirbančiųjų. Kaip veikia manoalga.lt - <https://www.manoalga.lt/metodika>

CV-Online - internetinė personalo atrankos kompanija, Lietuvoje ([www.cvonline.lt](http://www.cvonline.lt)) sėkmingai veikianti daugiau nei 25 metus. CV-Online taip pat veikia Latvijoje ([www.cv.lv](http://www.cv.lv)) ir Estijoje ([www.cv.ee](http://www.cv.ee)). CV-Online yra tarptautinės **„Alma Career" įmonių grupės** dalis.

**Daugiau informacijos:**

**Rita Karavaitienė**  
Marketingo vadovė   
rita@cvonline.lt| rita.karavaitiene@almacareer.com  
+370 620 373 35    CV-Online I **Alma Career Lithuania UAB**